als_Latn dik_Latn sag_Latn
Prodhohen skandale e bëhet sikur krijohet klimë demokratike me përjashtime, arrestime e grupe armiqësore, por kjo s’e ndryshon gjendjen e korrupsionit galopant që ka mbërthyer institucionet. Në krye të disa sektorëve ekonomikë, kryesisht prodhimit të naftës, miratimit të koncesioneve dhe shndërrimit të ekonomisë thjesht në ekonomi konsumi, vijon të jetë Koço Kokëdhima, megjithë shkeljen flagrante të kushtetutës. Edhe tek financat, ministri vijon të kërkojë kredi e të rrisë borxhin, pa u shqetësuar për kolapsin që vjen. Vjedhja Vazhdon…ajo s’ndalet as nga shfaqjet me arrestime e as nga spektaklet me vizita jashtë shtetit
Pyetja e Ditës/Pasi Rama e shiti deputetin Frroku, a do e shesë Mark Frroku kryeministrin Rama?
Skandalet e njëpasnjëshme që kanë përfshirë qeverinë Rama-Meta janë ndër më të pazakontat në historinë e shtetit shqiptar, por si të mos mjaftojë aktiviteti kriminal i veshur me pushtet, me të njëjtin ritëm vazhdon edhe çuarja e vendit drejt skëterrës ekonomike. Madje qeverisë kleptokratike po i shërbejnë mësë miri skandalet e fundit për të eklipsuar vëmendjen nga drama ekonomike që është në prag të një recesioni të pashembullt. Pasuritë publike po grabiten ditën për diell dhe në funksion të kësaj po shërbejnë emërimet nepotike dhe klienteliste në postet kyçe ekonomike dhe financiare të vendit. Administrata është sot në dorë të qeveritarëve, të familjarëve të tyre, të rrethit të ngushtë të klientelës dhe frekuentueseve të tyre, të emëruar posaçërisht për një qëllim; “vjedhjen me lezet”. Legjitimiteti i mazhorancës së dyshes Rama-Meta është në pikëpyetje pas implikimit direkt të dy krerëve të saj në ngjarjen me të rëndë të 25 viteve të fundit, atë të porositjes së vrasjeve të dy deputetëve të Kuvendit të Shqipërisë, socialistit Tom Doshit dhe demokratit Mhill Fufi. Shqiptarët po vdesin për bukën e gojës, ndërsa Rama dhe Meta paguajnë 600 mijë euro sa hap e mbyll sytë për vrasjet politike, duke dhënë shembullin më të ndyrë dhe precedentin më të rrezikshëm të larjes së hesapeve kriminale edhe mes kupolës qeveritare e politike. Akuzat e Tom Doshit ndaj Ramës dhe Metës vulosin kauzën e opozitës për dekriminalizimin e menjëhershëm të qeverisë, parlamentit dhe administratës gjë e cila po shërben tashmë edhe si një moment reflektimi për ndërkombëtarët të cilët po e shprehin shkurt dhe prerë se “partitë politike duhet të largojnë deputetët me rekorde kriminale”. Akuzat e frikshme për komplot brenda mazhorancës nuk po e ndalon “meduzën e krimit” së regjistruari rekorde të zeza në sektorët jetikë të vendit, duke e çuar ekonominë në buzë të greminës. Janë vetë institucionet ekonomiko-financiare pranë qeverisë, edhe ato në paradhomën e Edi Ramës, që raportojnë shifra tragjike në volumin e eksporteve, xhiron e bizneseve që sot është në nivelet më të ulëta të viteve të fundit, rritjen e papunësisë si rrjedhojë e falimentimit të mijëra bizneseve nga rritja e taksave në paketën e re fiskale, rritjen e taksës së qarkullimit çka automatikisht çoi në rritjen e çmimit të naftës si në asnjë vend tjetër të botës apo edhe rritja e çmimit të energjisë elektrike që ashtu si konsumatorit familjar edhe biznesit ia ka rënduar ndjeshëm barrën. Ndërsa klientelizmi dhe nepotizmi janë dy faktorët që dominojnë sot sektorët e rëndësishëm të ekonomisë dhe financave. Si gjithnjë, Peshkopi i PS ka shtënë në dorë prej dy vitesh tashmë kompaninë “Albpetrol”, duke vënë asetet kombëtare, shërbimet dhe pasuritë e shqiptarëve në duart e klanit të tij privat. Sikurse ka përfituar të paktën 150 herë fonde publike nga pasuria e qytetarëve të vendit, duke konsumuar shkeljen e rëndë të Kushtetutës, çka automatikisht sjell përfundimin e mandatit të tij, gjë për të cilën Edi Rama është zotuar të bëjë kamikazin e Kokëdhimës. Nga ana tjetër, Ministria e Financave po korr rekorde të padëgjuara në abuzimet e dietave qindra milionëshe, marrjen e kredive pa vlerësuar kriteret dhe situatën makroekonomike, bëjnë që shifrat e borxhit të kapin një tjetër nivel historik, duke mbërritur në kufijtë e falimentimit të shtetit. Vjedhja vazhdon me të njëjtin ritëm, duke mos u ndalur as nga shfaqjet me arrestime e as nga spektaklet me vizita jashtë shtetit, ku Shqipëria iu ofrohet investitorëve si “vendi i mrekullive”, ndërsa realiteti ofron trishtim, varfëri dhe krim.
als_Latn als_Latn als_Latn